**VISPĀRĪGĀ VIENOŠANĀS**

Priekule

2019.gada 12.septembrī Nr.2.2.2/19/1101

**Priekules novada pašvaldība**, reģ.Nr.90000031601, juridiskā adrese: Saules iela 1, Priekule, Priekules novads, LV-3434, tās priekšsēdētājas vietnieka Ainara Cīruļa personā, kas rīkojas uz LR likuma „Par pašvaldībām” un Priekules novada pašvaldības domes 2017.gada 23.februāra saistošo noteikumu Nr.17/2 „Priekules novada pašvaldības nolikums” pamata, (turpmāk – Pasūtītājs) no vienas puses

un

**SIA “Unicentrs”**, vienotais reģistrācijas Nr. 42103025551, juridiskā adrese: Lielā iela 1-74, Liepāja, LV-3401, tās valdes locekles Ievas Kaļķespersonā, kas rīkojas uz statūtu pamata, (turpmāk – Piegādātājs) no otras puses,

abas kopā un katra atsevišķi turpmāk - Puses,

Ievērojot iepirkuma **„Malkas piegāde Priekules novada pašvaldības iestādēm 2019./2020.gada apkures sezonai”**, (iepirkuma identifikācijas Nr.PNP2019/31) rezultātus, Puses noslēdz šādu Vispārīgo vienošanos (turpmāk – Vienošanās):

# VISPĀRĪGĀS VIENOŠANĀS PRIEKŠMETS

* 1. Ar šo Vienošanos Piegādātājs apņemas pārdot un piegādāt saskaņā ar Vispārīgās vienošanās un iepirkuma **„Malkas piegāde Priekules novada pašvaldības iestādēm 2019./2020.gada apkures sezonai”**, (iepirkuma identifikācijas Nr.PNP2019/31) noteikumiem un Piegādātāja finanšu piedāvājumu (Vienošanās 1.pielikums) malku uz Tehniskajā specifikācijā (Vienošanās 2.pielikums) norādītajām piegādes adresēm un Tehniskajā specifikācijā norādītajā kārtībā pasūtīto malku (turpmāk tekstā – Malkas piegāde), bet Pasūtītājs apņemas samaksāt Izpildītājam par Malkas piegādi saskaņā ar šī Līguma noteikumiem.

### Pasūtītāja vārdā Malkas pasūtījumu Pasūtītāja iestādei nepieciešamajā apjomā veic Pilnvarotā/s persona/s, kura/s norādīta/s Vienošanās 2.pielikumā. Par Pilnvaroto personu maiņu Pasūtītājs informē Piegādātāju rakstiski.

# PIEGĀDES TERMIŅI UN PIEŅEMŠANAS KĀRTĪBA

##### Izpildītājs apņemas veikt malkas piegādi darba dienās un attiecīgās iestādes darba laikā saskaņā ar Tehniskajā specifikācijā (Vienošanās 2.pielikums) noteiktajiem noteiktajā kārtībā, iepriekš to saskaņojot ar Tehniskajā specifikācijā – Tehniskajā piedāvājumā norādīto kontaktpersonu.

##### Līgumā noteiktā malkas piegāde tiek uzskatīta par izpildītu, kad Puses ir parakstījušas preču pavadzīmi. **Pavadzīme izrakstāma par katru malkas piegādi (katru atsevišķu malkas kravu)**. Pasūtītāja vārdā preču pavadzīmes ir tiesīga parakstīt Tehniskajā specifikācijā – Tehniskajā piedāvājumā minētā persona.

##### Gadījumā, ja Izpildītājs nav sagatavojis pavadzīmi saskaņā ar Līguma 2.2.punktā noteikto, Pasūtītāja vārdā Tehniskajā specifikācijā – Tehniskajā piedāvājumā minētā persona sagatavot Pieņemšanas-nodošanas aktu saskaņā ar Līguma 4.pielikumu. Izpildītāja pārstāvis ar parakstu apliecina katras malkas piegādes laiku un apjomu. Pasūtītāja vārdā Tehniskajā specifikācijā – Tehniskajā piedāvājumā minētā persona ar parakstu apliecina katras malkas piegādes pieņemšanas laiku un apjomu.

##### Līguma 2.3.punktā minētais Pieņemšanas-nodošanas akts sagatavojams vienā eksemplārā un glabājas pie Pasūtītāja. Izpildītājam izsniedzama Pieņemšanas-nodošanas akta kopija pēc pieprasījuma.

##### Pieņemot no Piegādātāja malku, Pasūtītāja pienākums ir pārbaudīt tās atbilstību vienošanās prasībām (koksnes sortiments, daudzums, kvalitāte) un parakstīt preču pavadzīmi, ja neatbilstības netiek konstatētas. Pretenziju gadījumā Pasūtītājam ir jāiesniedz motivēts preču pavadzīmes parakstīšanas atteikums. Pasūtītājam ir tiesības atteikties no malkas pieņemšanas, ja pavadzīmē norādītais koksnes sortiments, daudzums, kvalitāte neatbilst Tehniskajā specifikācijā – Tehniskajā piedāvājumā norādītajām prasībām, nekavējoties par to informējot auto vadītāju un Izpildītāju.

##### Pasūtītājam ir tiesības pieaicināt neatkarīgus ekspertus piegādātās malkas kvalitātes novērtēšanai. Neatkarīgu ekspertu pieaicināšana ir obligāta gadījumos, kad Izpildītājs apstrīd Pasūtītāja malkas kvalitātes novērtējumu. Šādos apstākļos neatkarīgos ekspertus uzaicina Puses. Neatkarīgo ekspertu slēdziens ir saistošs Izpildītājam.

##### Pasūtītājam ir tiesības rīkoties ar piegādāto malku pirms apmaksas veikšanas.

# MALKAS CENA UN VIENOŠANĀS SUMMA

##### Ar šo Vienošanos tiek fiksētas Piegādātāja piedāvāto Malkas vienības cenu (cena par 1 m3), kas norādītas Finanšu piedāvājumā (Vienošanās 1.pielikums) un, kuru Piegādātājs piemēros visām Pasūtītāja veiktajām piegādēm visā Vienošanās darbības laikā.

##### Finanšu piedāvājumā (Vienošanās 1.pielikums) noteikto Malkas cenu visā Vienošanās izpildes laikā nedrīkst paaugstināt.

##### Malkas cena ietver sevī arī Malkas piegādes izdevumus līdz Vienošanās 2.pielikumā norādītajām piegādes vietām, Malkas izkraušanu, visus nodokļus un nodevas, kā arī citas izmaksas, kas attiecas uz Malku un to piegādi.

##### Pasūtītājs saglabā tiesības Vienošanās darbības laikā izmainīt kopējos Malkas iegādes apjomus atkarībā no faktiskās nepieciešamības.

# NORĒĶINU KĀRTĪBA

##### Pasūtītājs apņemas pieņemt kvalitatīvu Malku un samaksāt par savlaicīgi piegādāto Malku saskaņā ar Vienošanās 4.2.punktu.

##### Samaksu par Malkas piegādi Pasūtītājs veic 30 (trīsdesmit) dienu laikā no Malkas piegādes dienas pēc Piegādātāja iesniegtās un Pasūtītāja pilnvarotās personas akceptētās un parakstītās preces pavadzīmes – rēķina.

##### Pasūtītājs maksā Piegādātājam par Malku bezskaidras naudas pārskaitījuma veidā, pārskaitot naudas līdzekļus uz Piegādātāja Vienošanās 10.sadaļā norādīto bankas kontu. Par bankas konta maiņu Piegādātājs rakstiski informē Pasūtītāju 5 (piecas) darba dienas iepriekš.

##### Ja piegādāta nekvalitatīva vai Vienošanās noteikumiem neatbilstoša Malka, par ko Vienošanās noteikumos noteiktā kārtībā sastādīts akts (Vienošanās 3.pielikums) un, kas ir svītrota no attiecīgās Malkas pavadzīmes - rēķina, vai veikti labojumi saskaņā ar Vienošanās 2.5.punktu, norēķināšanās par attiecīgo nekvalitatīvo piegādāto daudzumu netiek veikta.

##### Pasūtītājs neapmaksā arī Malkas daudzumu, kas preču pavadzīmē – rēķinā ir ierakstīts, bet faktiski nav piegādātas, arī šajā gadījumā Pilnvarotā persona svītro neesošo Malkas daudzumu no attiecīgās preču pavadzīmes – rēķina un sastāda aktu.

##### Ja preču pavadzīmē – rēķinā Malkas cena ir augstāka kā Finanšu piedāvājumā (Vienošanās 1.pielikums) norādītā Malkas cena, tad Pilnvarotā persona attiecīgo cenu labo uz tādu, kāda norādīta Finanšu piedāvājumā (Vienošanās 1.pielikums) un līdz ar to labo attiecīgo preču pavadzīmes - rēķina summu un Pasūtītājs apmaksā Piegādātājam preču pavadzīmes - rēķina laboto summu.

##### Par samaksas brīdi uzskatāms bankas atzīmes datums Pasūtītāja maksājuma uzdevumā.

##### Izpildītājs preču pavadzīmē papildus citai informācijai iekļauj:

### Līguma numuru;

### iestādes nosaukumu, kurai malka piegādāta un adresi;

### papildus norādi “PASŪTĪTĀJA Iepirkums Nr.PNP2019/31”.

# PUŠU ATBILDĪBA

##### Ja Pasūtītājs neievēro Vienošanās 4.2.punktā noteikto preču pavadzīmes – rēķina maksājuma veikšanas termiņu, Pasūtītājs, pēc Piegādātāja rakstiska pieprasījuma, var maksāt Piegādātājam Līgumsodu 0,1 % apmērā no attiecīgās preču pavadzīmes – rēķina summas bez PVN par katru nokavēto dienu, bet ne vairāk kā 10 % apmērā no attiecīgās preču pavadzīmes – rēķina summas bez PVN

##### Ja Piegādātājs neveic Līgumsoda apmaksu šīs Vienošanās 5.4.punktā noteiktajā kārtībā un termiņos, tad Pasūtītājam, veicot Vienošanās 4.2.punktā noteikto maksājumu par Malkas piegādi, ir tiesības, bez atsevišķa brīdinājuma sniegšanas Piegādātājam, ieturēt no rēķinā uzrādītās summas Līgumsodus (ja tādi ir), kas Piegādātājam aprēķināti un noteikti saskaņā ar Vienošanos. Par ieturamo līgumsodu Pasūtītājs izraksta rēķinu un abas puses veic datu salīdzināšanu un izdara ieskaitu.

##### Puses ir atbildīgas par to darbības/bezdarbības rezultātā otrai Pusei nodarītiem zaudējumiem.

##### Līgumsoda samaksa neatbrīvo Puses no saistību pilnīgas izpildes.

##### Piegādātājs nodrošina, ka Vienošanās izpildē tiek piesaistīti Līguma \_\_.pielikumā norādītie apakšuzņēmēji (ja tādi ir). Apakšuzņēmēju, kurus Piegādātājs piesaista Vienošanās izpildē, nomaiņa ir atļauta tikai ar iepriekšēju Pasūtītāja rakstisku piekrišanu.

##### Piegādātājs rakstiski lūdz Pasūtītāja piekrišanu par apakšuzņēmēju, kurus Piegādātājs piesaista Vienošanās izpildē, nomaiņu, pievienojot lūgumam visus iepirkuma nolikumā norādītos dokumentus attiecībā uz apakšuzņēmējiem, kurus Piegādātājs plāno piesaistīt Vienošanās izpildei.

##### Piegādātājs pilnībā atbild par piesaistīto apakšuzņēmēju Pasūtītājam piegādāto Preču kvalitāti un Vienošanās noteikumu ievērošanu.

# VIENOŠANĀS TERMIŅŠ, GROZĪŠANAS UN IZBEIGŠANAS KĀRTĪBA

##### Vispārīgā vienošanās stājas spēkā ar tās parakstīšanas brīdi un ir spēkā līdz 31.12.2019. vai kamēr Vispārīgās vienošanās kopējā līgumcena sasniegs 41 999,00 EUR bez PVN, atkarībā no tā, kurš no apstākļiem iestājas pirmais.

##### Vienošanos var grozīt vai izbeigt Pusēm vienojoties rakstiski, saskaņā ar Vienošanās noteikumiem un Latvijas Republikā spēkā esošiem normatīviem aktiem.

##### Kādam no Vienošanās noteikumiem zaudējot spēku normatīvo aktu izmaiņu gadījumā, Vienošanās nezaudē spēku tās pārējos punktos.

##### Pasūtītājs var vienpusēji izbeigt Vienošanos, rakstiski paziņojot par to Piegādātājam ne mazāk kā 7 (septiņas) kalendārās dienas iepriekš, ja:

### Piegādātājs sistemātiski (vairāk kā 3 (trīs) reizes visā Vienošanās darbības laikā) kavē Vienošanās izpildi, izpilda Vienošanos nepienācīgi, kā rezultātā Pasūtītājam rodas zaudējumi vai piegādā nekvalitatīvas un Vienošanās noteikumiem neatbilstoša malka, un par saistību nepildīšanu ir sagatavoti akti.

### ir apturēta Piegādātāja saimnieciskā darbība;

### ir uzsākta Piegādātāja likvidācija vai arī Piegādātājs ir atzīts par maksātnespējīgu;

##### Pasūtītājs var vienpusēji izbeigt Vienošanos bez iepriekšēja brīdinājuma, ja:

### vienošanos nav iespējams izpildīt tādēļ, ka vienošanās izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

### tiek konstatēts Vienošanās 5.5.punkta pārkāpums.

##### Piegādātājs var vienpusēji izbeigt Līgumu, rakstiski paziņojot par to Pasūtītājam ne mazāk kā 7 (septiņas) kalendārās dienas iepriekš, ja Pasūtītājs neveic maksājumu vairāk kā 30 (trīsdesmit) dienas pēc preču pavadzīmē - rēķinā norādītā apmaksas datuma.

# NEPĀRVARAMAS VARAS APSTĀKĻI

##### Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

##### Pusei, kas atsaucas uz nepārvaramas varas apstākļiem, nekavējoties par to rakstiski jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Vienošanās noteikumos paredzēto saistību izpilde. Ja iespējams, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja minēto izziņu nav iespējams iegūt, ziņojumam jāpievieno citi pierādījumi par minētajiem ārkārtējiem apstākļiem, to darbības apstiprinājumu un raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.

##### Ja nepārvaramas varas apstākļu un to seku dēļ nav iespējams izpildīt Vienošanās noteikumos paredzētās saistības ilgāk kā trīs mēnešus, Puses pēc iespējas drīzāk sāk sarunas par Vienošanās izpildes alternatīviem variantiem, kuri ir pieņemami abām Pusēm, un izdara attiecīgus grozījumus Vienošanās noteikumos vai sagatavo jaunu Vienošanos, vai arī izbeidz Vienošanos.

# CITI NOTEIKUMI

##### Puses garantē, ka tām ir attiecīgās pilnvaras, lai slēgtu Vienošanos un uzņemtos tajā noteiktās tiesības un pienākumus, kā arī iespējas veikt Vienošanās noteikumos noteikto pienākumu izpildi.

##### Vienošanās ir saistoša Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.

##### Vienošanās izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikas normatīvajos aktos noteiktajā kārtībā.

##### Ja kādai no Pusēm tiek mainīts juridiskais statuss, adrese vai citi rekvizīti, tad tā 5 (piecu) darba dienu laikā paziņo par to otrai Pusei.

##### Vienošanās sagatavota ar 4. pielikumiem 2 (divos) eksemplāros uz 10 lp., no kuriem viens tiek nodots Pasūtītājam, bet otrs – Piegādātājam. Visi Vienošanās grozījumi, papildinājumi un pielikumi ir Vienošanās neatņemamas sastāvdaļas.

# KONTAKTPERSONAS

##### Pasūtītāja kontaktpersona(s):

Priekules novada pašvaldības izpilddirektors Andris Razma, tel. 29176392

Priekules vidusskolas saimniecības daļas vadītājs Andris Ulmanis, tel.29623496;

##### Piegādātāja kontaktpersona(s):

SIA “Unicentrs” izpilddirektors Reinis Kaļķis, tel. 29350371, e-pasts: [info@unicentrs.lv](mailto:info@unicentrs.lv)

# PUŠU REKVIZĪTI UN PARAKSTI

|  |  |
| --- | --- |
| **Pasūtītājs:**  **Priekules novada pašvaldība**  Reģ.Nr. 90000031601  Adrese: Saules iela 1, Priekule, Priekules novads, LV-3434  A/S Swedbank, kods HABALV22  Konts: LV30HABA0551018598451  *Priekšsēdētājas vietnieks*    \_\_\_\_\_\_\_\_\_\_\_\_\_\_\_\_\_(A.Cīrulis) | **Piegādātājs:**  **SIA “Unicentrs”**  Reģ.Nr. 42103025551  Adrese: Lielā iela 1-74, Liepāja, LV-3401  Banka: AS SEB banka  Konts: LV95UNLA0019003643709  *Valdes locekle*  \_\_\_\_\_\_\_\_\_\_\_\_\_\_\_\_(I.Kaļķe) |